### NN 2/2019 (4.1.2019.), Pravilnik o izmjenama i dopunama Pravilnika o utvrđivanju sukladnosti motornih vozila i njihovih prikolica

Državni zavod za mjeriteljstvo

41

Na temelju članka 275. stavka 3. Zakona o sigurnosti prometa na cestama (»Narodne novine«, broj 67/08, 48/10, 74/11, 80/13, 158/13, 92/14, 64/15 i 108/17) ravnateljica Državnog zavoda za mjeriteljstvo donosi

PRAVILNIK

O IZMJENAMA I DOPUNAMA PRAVILNIKA O UTVRĐIVANJU SUKLADNOSTI MOTORNIH VOZILA I NJIHOVIH PRIKOLICA

Članak 1.

U Pravilniku o utvrđivanju sukladnosti motornih vozila i njihovih prikolica (»Narodne novine«, broj 80/13, 97/14 i 60/16) u članku 1. riječi: »oblik i« brišu se.

Članak 2.

U članku 6. značenje pojma: »Postupak pojedinačnog odobravanja vozila« mijenja se i glasi:

»Postupak pojedinačnog odobravanja vozila je postupak utvrđivanja sukladnosti pojedinačnog vozila, a provodi ga ovlaštena pravna osoba za vozila koja se uvoze u RH, vozila koja se pojedinačno proizvode u Republici Hrvatskoj, nepotpuna vozila koje se dovršavaju u jednoj ili više faza i za nova vozila proizvedena u EU za koja nije izdana EU homologacija tipa vozila.«

Članak 3.

Članak 9. stavak 2. mijenja se i glasi:

»Popis propisa za utvrđivanje nacionalne homologacije, pojedinačno odobravanje vozila te za identifikaciju i ocjenu tehničkog stanja nalazi se na web stranicama Zavoda (http://www.dzm.hr/homologacija/propisi).«

Članak 4.

U članku 11. stavak 2. briše se

Članak 5.

U članku 14. stavak 2. mijenja se i glasi:

»Uz zahtjev za nacionalnu homologaciju tipa vozila potrebno je priložiti:

– izvornik ili ovjerenu kopiju ugovora koji je dobavljač sklopio s proizvođačem (podnosi se samo prilikom predaje prvog zahtjeva);

– tehnički opis vozila (u daljnjemu tekstu: opisni dokument);

– popis tehničkih podataka vozila, po varijantama i izvedbama, na propisanom obrascu za određenu kategoriju vozila koji je dostupan na web stranicama Zavoda (http://www.dzm.hr/homologacija)«.

Članak 6.

U članku 25. stavku 2. iza podstavka: »d) kopija certifikata o EU homologaciji tipa vozila« stavlja se točka, a podstavak: »e) upravna pristojba (70,00 kn).« briše se.

Članak 7.

Članak 31. mijenja se i glasi:

»Podnositelj zahtjeva podnosi zahtjev za provedbu postupka utvrđivanja sukladnosti pojedinačnog vozila izravno ovlaštenoj pravnoj osobi na obrascu čiji je sadržaj propisan u Prilogu II ovoga Pravilnika.

Uz zahtjev se prilaže:

1.) u postupku identifikacije i utvrđivanja stanja vozila

– »COC« dokument (obavezan za nova vozila) ili potvrda proizvođača/tehnička specifikacija vozila;

– kopija prometnih dokumenata vozila;

2.) u postupku pojedinačnog odobravanja vozila

2.1.) u slučaju uvoza vozila u RH:

– potvrda proizvođača/tehnička specifikacija vozila ili »COC« dokument;

– kopija prometnih dokumenata vozila;

2.2.) u slučaju dovršavanja (nadogradnje) nepotpunog vozila:

– izjavu o sukladnosti vozila / CoC dokument / potvrda o sukladnosti pojedinačno pregledanog vozila;

– potvrda proizvođača/tehnička specifikacija vozila;

– tehnički opis vozila;

– ispitne izvještaje/pojedinačna homologacijska odobrenja ili

– druge dokumente s kojima se dokazuje zadovoljavanje bitnih zahtjeva za sustav, sastavni dio ili zasebnu tehničku jedinicu;

2.3.) u slučaju pojedinačno proizvedenog vozila u RH:

– tehnički opis vozila;

– ispitne izvještaje/pojedinačna homologacijska odobrenja ili

– druge dokumente s kojima se dokazuje zadovoljavanje bitnih zahtjeva za sustav, sastavni dio ili zasebnu tehničku jedinicu;

2.4.) u slučaju novog vozila proizvedenog u Europskoj Uniji za koji nije izdana EU homologacija tipa vozila:

– tehnički opis vozila;

– ispitne izvještaje/pojedinačna homologacijska odobrenja ili;

– druge dokumente s kojima se dokazuje zadovoljavanje bitnih zahtjeva za sustav, sastavni dio ili zasebnu tehničku jedinicu;

U postupku se može po potrebi prihvatiti i druga odgovarajuća dokumentacija.«

Članak 8.

U članku 33. stavak 2. mijenja se i glasi:

»Uz zahtjev potrebno je dostaviti kopiju prometnih dokumenata vozila.«.

Članak 9.

U članku 35. u stavku 4. riječi: »kod tehničkog pregleda« brišu se.

Članak 10.

U članku 45. iza stavaka 3. dodaje se novi stavak 4. koji glasi:

»Ukoliko ovlaštena pravna osoba utvrdi da u postupku nedostaju bitni tehnički podaci o predmetnom vozilu, stranka se može uputiti u postupak izrade tehničke specifikacije vozila;«.

Dosadašnji stavak 4. postaje stavak 5.

Članak 11.

Članak 46. mijenja se i glasi:

»U postupku utvrđivanja sukladnosti tipa vozila naplaćuju se sljedeće naknade:

|  |  |  |  |  |  |
| --- | --- | --- | --- | --- | --- |
| Kategorija vozila | Naknada u postupku | | | | |
| evidentiranja tipa vozila | nacionalne homologacije tipa vozila | pregleda vozila | izdavanja dopune potvrde | provjere i upis podataka u bazu |
| M1, N1,  O3, O4 | 3.200,00 kn | 3.200,00 kn | 1.000,00 kn | 800,00 kn | 500,00 kn |
| M2, M3,  N2, N3 | 4.800,00 kn | 4.800,00 kn | 1.500,00 kn | 1.200,00 kn | 1.000,00 kn |
| O1, O2 | 1.600,00 kn | 1.600,00 kn | 500,00 kn | 400,00 kn | 400,00 kn |

Naknadu za evidentiranje tipa vozila, utvrđivanja nacionalne sukladnosti tipa vozila te izdavanje dopune podnosite­lj zahtjeva uplaćuje u državni proračun Republike Hrvatske na temelju ispostavljenog računa od strane Zavoda.

Naknadu za provjeru i upis podataka u bazu podnositelj zahtjeva plaća na temelju ispostavljenog računa ovlaštenoj pravnoj osobi. Iz ove naknade ovlaštena pravna osoba pokriva troškove održavanja programskog rješenja i baze podataka i njihovog mogućeg razvoja.

U iznos naknada nije uključen porez na dodanu vrijednost (PDV) te trošak mogućih ispitivanja.«

Članak 12.

PRILOG V mijenja se i glasi:

»IZJAVA O SUKLADNOSTI VOZILA
 Broj: \_\_\_\_\_\_\_\_\_\_\_\_

0.1. Marka vozila: ..................................................................................

0.2. Tip: ..................................................................................................

varijanta: .........................................................................................

izvedba: ...........................................................................................

0.2.1. Trgovački naziv: .............................................................................

0.4. Kategorija / potkategorija / indeks brzine vozila: ........................

0.5. Naziv i adresa proizvođača vozila: ...............................................

0.5.1. Naziv i adresa predstavnika proizvođača (ako postoji): ...............

0.6. Položaj propisane pločice proizvođača: .......................................

Način pričvršćivanja pločice proizvođača: ...................................

Mjesto identifikacijske oznake vozila: .........................................

0.10. Identifikacijska oznaka vozila (VIN): ...........................................

• Broj EU homologacije vozila: .......................................................

Izjavljujem da je navedeno vozilo u cijelosti sukladno homologiranom tipu vozila za koji je Državni zavod za mjeriteljstvo izdao Potvrdu o evidenciji tipa vozila
 Broj: ..........

Klasa: ....................... Urbroj: .................................. od: ..........................

Izdavač izjave: ..........................................................................................

Mjesto i datum: ...............................................

|  |  |  |
| --- | --- | --- |
|  | M. P. | Odgovorna osoba: |

Prilog: Tehnički podaci vozila koji po sadržaju trebaju odgovarati podacima s odgovarajućeg CoC-a predmetnog vozila«

Članak 13.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/18-01/03

Urbroj: 558-04-01/1-18-01

Zagreb, 27. prosinca 2018.

Ravnateljica
 Brankica Novosel, v. r.